માનવમિત્ર,અમદાવાદ:અમદાવાદમાં ચોમાસાની સીઝનની શરૂઆત થઇ ગઈ છે શહેરમાં આજે વહેલી સવારથી જ મેઘરાજાએ વાવાઝોડાં સાથે એન્ટ્રી કરી હતી જેને કારણે પૂર્વમાં 2ઇંચ અને પશ્ચિમ વિસ્તારમાં 1ઇંચ વરસાદ નોંધાયો હતો. અમદાવાદમાં ભારે વાવાઝોડું આવતાં ટપોટપ એકસાથે 16 વૃક્ષો ધરાશયી થઈ ગયા હતાં.શહેરમાં સૌથી વધુ વરસાદ દક્ષિણ ઝોનમાં અને પૂર્વ ઝોનમાં એકંદરે 47 અને 32.87 મીમી નોંધાયો હતો. ખોખરા અને હાટકેશ્વરમાં તો સિઝનનાં પ્રથમ વરસાદમાં જ લોકોનાં ઘૂંટણ સુધી પાણી આવી જતાં ભારે હાલાકી વેઠવી પડી હતી.ઇસનપુરમાં એક મકાનમાં છતાં ધરાશયી થઇ જતા એક ચાર વર્ષીય બાળકનું મોટ થયું હતું.